  Туспуктэм: Руслан Нуриахметов Майя Бывальцева Ижысь школаын ыбылӥськон дыръя быремъёслэн но сӧсыртэмъёслэн семьяоссы элькун коньдэтысь тыронъёс басьтозы. Со сярысь Удмуртиысь тӧролэн но кивалтэтлэн пресс-службазы ивортӥз. Улосвыл кивалтэтлэн косэмезъя (распоряжение), бырем адямиослэн семьяоссылы быдэн 1 миллион манет тырозы. Со сяна, элькун ватонэз радъяны коньдонэн юрттоз. Секыт но шоро-куспо секыт сӧсыртэм муртъёслы улосвыл коньдэтысь быдэн 500 сюрс манет сётозы. Азьвылгес Удмуртилэн тӧроез Александр Бречалов вераз вал, шугадӟонэ шедемъёслы но ӵыжы-выжыоссылы коньдонэн но, психологи но юрттэт сётозы шуыса вераз вал. Озьы ик со пусйиз, элькун лэсьтоз ваньзэ, адямиос вань чаклам тыронъёсты ӝегатонъёстэк мед басьтозы шуыса. Тодэ вайытом, 28-тӥ куарусёнэ 11 быремъёсын люкиськизы. Шимучырын 17 адями быриз, 23 муртэ эмъяськонниосы нуизы. Тегъёс: Шимучыръёс юрттэт Ижкар коньдон Удмуртия  